***„XII. MOZGÁSJAVÍTÓ KUPA”***

***ÚSZÁS***

***2. forduló***

**A**

**Fogyatékosok Országos Diák, - Verseny és Szabadidősport Szövetsége**

# meghirdeti

# a

**Mozgásjavító Egységes Gyógypedagógiai Módszertani Intézmény, Óvoda, Általános Iskola, Gimnázium, Fejlesztő Nevelés-Oktatást Végző Iskola és Kollégium**

**és a**

**Mozgásjavító Diák Sport Egyesület**

**szervezésében**

**a**

**XII.**

**MOZGÁSJAVÍTÓ KUPA**

**2. úszóversenyét**

***Időpont: 2023.december 14.***

**Szervezőbizottság**

**„XII. MOZGÁSJAVÍTÓ”**

**KUPA**

**ÚSZÁS**

**2023-2024.**

**VERSENYKIÍRÁS**

**A VERSENY CÉLJA:**

MINDENKI ÚSSZON és VERSENYEZZEN, AKINEK KEDVE VAN HOZZÁ!

Megszerettetni a sportágat és rendszeres versenyzési lehetőséget biztosítani a **mozgás- és látássérült gyermekek** számára.

Ennek érdekében a **2023-2024-es** tanévben kerül megrendezésre a **„XII. MOZGÁSJAVÍTÓ KUPA”** négy versenyből álló versenysorozata.

Szeretettel várunk minden úszó tanulót, aki szeretne ebben a sportágban megmérettetni, fejlődni!

Tudjuk, hogy az elmúlt években kevés felkészülési lehetőség volt, mégis biztatunk Titeket, gyertek, kezdjük újra!

**Az előttünk álló versenyek tervezett időpontjai:**

**2023.12. 14. csütörtök 14 óra**

**2024. 02. 22. csütörtök (a Magyar Parasport Napja)**

**2024. 04. 19.csütörtök**

**A 2023/24. tanév 2. versenyének időpontja: 2023. december 14.**

**HELYSZÍN: 1145 Budapest, Mexikói út 59-60. (bejárat a Korong utca felől)**

Belső parkoló korlátozott számban, érkezési sorrend alapján biztosított.

A hétköznapi parkolás a környékbeli utcákon fizetős, parkolási igazolvány használatával ingyenes.

**ÉRKEZÉS:** 13 óra regisztráció Zsibongó

**BEMELEGÍTÉS:** 13:30-14:00

**VERSENY KEZDETE: 14:00 óra**

**VERSENY HELYSZÍNE:** Az **Uszoda.** Az iskola épülete, beleértve az uszodát is, teljesen akadálymentesen épült. A medence 25 méter hosszú, 4 pályás, feszített víztükrű, fedett (az egyik vége 90 cm, a másikon 180 cm, csak itt lehet rajtkőről indulni.). A víz hőfoka 30 ºC.

Négy öltöző áll a versenyzők rendelkezésére.

A versenymedencébe történő bejutást – szükség esetén – két hidraulikus beemelő-szerkezet segíti.

Az öltözőbe és az uszodatérbe csak akkreditációs kártyával rendelkező versenyzők és azok edzői vagy/és asszisztenciájuk mehet.

A nézőknek (kísérőknek, szülőknek és más érdeklődőknek) a galérián biztosítunk lehetőséget a verseny megtekintésére.

**NEVEZÉS**: a nevezési lap kitöltésével és az mdse@mozgasjavito.com e-mail címre való eljuttatásával lehetséges.

A versennyel kapcsolatos kérdésekkel Dechertné Bartos Adélt 06202222950- es telefonszámon kereshetik.

**Nevezési határidő: 2023. december 8.**

Úszás sportágban részt vehet minden mozgás- és látássérült versenyző, aki orvosi vagy szakértői véleménnyel bizonyítani tudja sérültségét. A paralimpiai válogatott keret (A-B) tagjai nem nevezhetnek. A versenyt nem sérültségi és életkor szerinti kategóriák, hanem az időeredmények alapján rendezzük.

**NEVEZÉSI DÍJ NINCS!**

**Minden versenyző úszástudásáért és egészségi állapotáért az őt benevező személy vagy szervezet vállalja a felelősséget.**

**VERSENYSZÁMOK:**

1. 100m gyors

2. 25m hát

3. 50m mell

4. 25m gyors

5. 50m gyors

6. 25m mell

7. 50m hát

Váltók: helyszíni nevezés - 4x25m szabad, de csak azoknak, akik 25m-en indultak

**25m-en csak az első versenyes úszók (azok, akik először indulnak az adott versenyszámban a 2023/24-es versenysorozaton), ill. a delfin korosztályú versenyzők úszhatnak.**

**A VERSENY LEBONYOLÍTÁSA**

A verseny lebonyolítása, a futamokba történő besorolás a nevezési lapon szereplő nevezési szintek alapján történik, emiatt kérjük a nevezési lap pontos kitöltését.

A futamokat és a pályabesorolásokat az időeredmények alapján a számítógépes program, sorsolással osztja be.

A versenyzőket a rajthelyre a rendezők vezetik fel.

A versenyt kézi időmérővel rögzítik.

A versenyt nem sérültségi, nem nemek szerinti, és nem életkor szerint kategóriák, hanem csak az időeredmények figyelembevétele alapján rendezzük meg. A négy versenyen külön-külön összegyűjtött pontok alapján történik az értékelés.

A versenyek mindegyikének végén elektronikus formában versenyjegyzőkönyvet biztosítunk.

**Egy versenyző csak 3 egyéni versenyszámban indulhat.**

25 méteren csak delfin korosztályú úszó, vagy első versenyes résztvevő indítható! Első versenyzőnek számít, aki először indul a 2023/24-es tanévben, illetve aki először indul adott versenyszámban, ezen időszakban.

4x25 m szabadúszó váltó a helyszínen nevezhető (vegyes csapatok is lehetnek) de! csak, azoknak a versenyzőknek, akik 25m-en indultak (tehát első versenyzők és/vagy delfin korcsoport.)

Beugrás esetén, rontott rajtnál kizárás történik.

A stílusbírók minden stílus, technikai hibát írásban rögzítenek, amelyet a verseny után minden edző számára elküldünk. A versenyek során egy versenyző ugyanazon hibáért 3 figyelmeztetést kaphat, a negyedik (már 3 írásbeli figyelmeztetés után) kizárás következik.

**Versenybírókat, időmérést biztosítunk.**

**ÉRTÉKELÉS-DÍJAZÁS**

Az a versenyző kerül értékelésre, aki legalább két fordulón részt vett.

A verseny értékelése a negyedik versenyt követően, az összegyűjtött pontok alapján történik.

Értékelünk és díjazunk, külön-külön 1-3. helyezetteket a nemek szerinti, versenyszámonkénti és az életkorok szerinti korosztályos kategóriákban.

Díjazás – 1-3 helyezés – csak akkor történik, ha egy kategóriában minimum négy versenyző indul. Amennyiben egy versenyszámban csak 3 induló van, akkor csak 1. helyet hirdetünk.

Díjazzuk az egyénileg legtöbbet fejlődő versenyzőket is.

A négy verseny lebonyolítása alapján a versenybíróság dönthet további különdíj odaítéléséről.

**KOROSZTÁLYOK:**

**Delfin:** 2012-től

**Serdülő:** 2007-2011-ig

**Ifjúsági:** 2004-2006-ig

**Felnőtt:** 2003- (kritérium: tanulói jogviszonnyal kell rendelkezni közép vagy felsőfokon!)

**FELSZERELÉS, SZABÁLYOK**

Az uszoda házirendjét minden résztvevőnek be kell tartania.

Az uszodatérbe csak megfelelő ruházatban lehet tartózkodni: papucs használata kötelező!

Az uszodatérbe utcai kerekesszékkel nem lehet bemenni (szükség esetén ebben segítséget tudunk nyújtani).

Az uszodában zárható öltözőszekrényt biztosítani tudunk, de az értéktárgyakért felelősséget nem vállalunk.

Az iskola területén tilos dohányozni!

**EBÉD**

A versenyen részt vevők számára ebédet **önköltségen** tudunk biztosítani **1400 Ft-os áron**, melyet átutalással kell fizetni. Étkezési igényüket a nevezési lapon, a nevezési határidőig kell jelezni, a létszám megadásával. A leadott létszám szerint kiállított számlát még a verseny előtt elküldjük Önöknek. **A számla kifizetési határideje: 2023. december 12. 12 óra!**

A helyszínen nincs lehetőség ebédet igényelni, de az intézmény kávézója a verseny időtartama alatt működik (kávé, üdítő szendvics, édesség, péksütemény megvásárolható).

Folyadékbevitelről a verseny alatt mindenki maga gondoskodik.

**EGYÉB INTÉZMÉNYI INFORMÁCIÓ**

Belső parkoló korlátozott számban, érkezési sorrend alapján biztosított. Az utcai parkolás fizetőssé vált, így kérjük, erre figyeljenek, parkoló kártyával ingyenes!

Az iskola épületei, beleértve a tornatermet és a többi közösségi helyiségeket, teljesen akadálymentes.

**Szeretettel várunk minden résztvevőt!**

**Locsmándi Alajos**

intézményvezető

Mozgásjavító EGYMI, Óvoda, Általános Iskola, Gimnázium, Fejlesztő Nevelés-Oktatást Végző Iskola és Kollégium

**Nevezési lap**

**MOZGÁSJAVÍTÓ KUPA 2023-2024.**

**Úszás 2. forduló**

**2023 december 14.**

A nevezési lapkitöltésével kijelentem, hogy az intézményünkből az eseményre érkező gyermekek szülei/törvényes képviselői hozzájárulnak ahhoz, hogy gyermekükről/gyámoltjukról fénykép és videófelvétel készüljön, és az az eseménnyel kapcsolatos kommunikációban megjelenjen.

**Nevezési határidő:** 2023. december 14.

Kérjük az adatokat olvashatóan megadni!

* **Egyesület, szervezet, iskola stb. neve:**
* **Kapcsolattartó neve:**
* **Kapcsolattartó telefonszáma:**
* **Kapcsolattartó e-mail címe:**
* **Edzők neve:**
* **Uszodatérben jelen lévő segítők neve:**

**Létszám: versenyzők:**

**edző(k) és segítők:**

 **kísérők:**

**Összes létszám:**

**Igényelt öltözőszekrények száma:**

**Az uszodatérben történő közlekedéshez igényelt uszodai székek száma:**

**A VERSENYZŐK ADATAI**

A sorok száma bővíthető.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **NÉV** | **Sérülés típusa (M/L)[[1]](#footnote-1)** | **születési idő** | **100 m gyors** | **nevezési idő** | **25 m hát** | **nevezési idő** | **50 m mell** | **nevezési idő** | **25 m gyors** | **nevezési idő** | **50 m gyors** | **nevezési idő** | **25 m mell** | **nevezési idő** | **50 m hát** | **nevezési idő** | **Vízből indul** | **Rajtkőről indul** | **Szélső pályát kér** | **Asszisztált úszást kér** | **A medencébe jutáshoz segítséget kér** |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |

**Ebédigénylés térítés ellenében lehetséges. Ennek összege: 1400 Ft/fő**

**Igényelt étkezések száma:**

**Kérjük a számla kiállításához az alábbi adatok megadását.**

* **Megrendelő neve:**
* **Megrendelő címe:**
* **Adószám:**
* **E-mail cím, ahová az elektronikus számlát küldhetjük:**

Kelt:

 aláírás

1. M – mozgáskorlátozott, L - látássérült [↑](#footnote-ref-1)